Die twee ooitjies was nie gewoond aan mense nie. Hul was twee wilde wragtags gewees. Die boer het die twee lammers van uit die veld in n skuur gesit sodat hul naby was as ons hul oplaai. Die twee karnallies wou natuurlik nie hê ons moes hul vang nie. Ek het op die ou end hul soetjies benader, met hul gesels en sodoende hul gekalmeer. Die boer kon nie sy oë glo dat die twee wilde goed so mooi gekalmeer het met my benadering nie. Hul is mos maar gewoond om die diere te jaag en dit is wat hul wild maak.
Bokke is nusskierige diere. Baie slim ook. Hul weet jy wil hul vang so, hul hol weg. As jy maak of jy iets te ete in jou hand het is hul nuuskierig genoeg om soetjies voetjie vir voetjie nader te kom.
Hierdie lammers is nie die twee ooitjies nie. My twee ooitjies was al heelwat ouer gewees toe ek hul gekry het.
Nou kyk ek eers na die langbroek waaroor jy kommentaar lewer. Ek het vanaf 40 my eie klere gemaak…. nou wonder ek of ek bekommerd moet wees dat dit nie so goed gelyk het nie.